สวัสดีเพื่อนๆสมาชิกนักรีวิวร้านอาหารชาว Wongnai.com ทุกท่านครับ
ไปกินไปเที่ยวถ่ายรูปเก็บความประทับใจมาฝากทุกคนสไตล์ Captain Ton กันอีกแล้วครับ

วันนี้ได้รับคำแนะนำจากคุณด๊ะ (อย่าเรียกว่าเชิญนะเพราะมื้อนี้เสียเงินเอง) PR ของโรงแรม LE FENIX แนะนำมา
ว่าตอนนี้กำลังมีเทศกาลบุฟเฟต์เบอร์เกอร์ พร้อมอาหารกลางวันแบบสุดคุ้ม ในราคาเพียง 229 บาท
พอดีว่าบ้านอยู่รามอินทรา ต้องถ่อไปไกลยันสุขุมวิท ก็ต้องคิดกันนิดนึง อืม.... ได้ครับ ตอบตกลงไป 
พร้อมจองที่ไว้แล้ว ออกเดินทางกันได้เลย.... ได้ยินของถูกเป็นไม่ได้เชียว-*-

มาถึงก็เดินลงมาจากสถานีรถไฟฟ้านานา เดินตรงมาอีกนิดนึง ถึงหน้าปากซอย เปิด Google Maps ดู
จะเดินเข้าไปก็กระไรอยู่นะ ไกลมาก... นั่งวินเข้าไปเลยก็แล้วกัน

ถึงแล้วโรงแรม LE FENIX ดูเล็กนิดเดียวเอง ส่วนตัวคิดว่ามันจะใหญ่กว่านี้ซะอีก
ไปๆเดินเข้าไปกัน ก่อนจะเข้าไปถามพี่ยามก่อนว่าห้องอาหารอยู่ชั้นไหน พี่ยามบอกชั้น 3 เลยครับ
ไม่รอช้าขึ้นลิฟต์ไปกันเลย

ออกมาจากลิฟต์ปุ๊ป ชนเข้ากับห้องอาหารแบบไม่ต้องเดินหาให้เมื่อยเลย ไม่รอช้า
ถ่ายรูปบรรยากาศมาให้ชมกันก่อนครับ ดูบรรยากาศสบายๆ น่านั่งนานๆดีครับ 

มุมติดหน้าต่างก็ดูนั่งสบาย รับแสงกลางวันมองรถวิ่งไปมาเบาๆ น่านั่งไปอีกแบบ
ก่อนจะเดินสำรวจก็ต้องบอกน้องๆเด็กเสิร์ฟกันก่อน เดี๋ยวแตกตื่นกันอีก คุณด๊ะ แนะนำมา
จองไว้ 2 ที่ครับ น้องวิ่งเข้าไปในครัวแล้วบอกว่าพี่เขามาแล้ว... วิ่งกลับออกมาบอกเราว่า
ถ่ายรูปได้เลยค่ะ คุณด๊ะให้เตรียมไว้หมดแล้ว งั้นผมไม่เกรงใจนะครับ เริ่มถ่ายเรียงกันเลย
ว่ามีอะไรให้เราทานกันบ้าง ผมจะไล่จากไลน์ด้านในออกไปนะครับ เริ่มจากมุมของทานเล่นกันก่อน

ข้าวผัดและไก่ผัดเม็ดมะม่วงหิมพานต์
ผักโขมอบชีส และเส้นสปาเก็ตตี้
ไวท์ซอสแฮมเห็ด และซอสมะเขือเทศ
ไก่เทริยากิ ดูสีมันเข้มข้นมาก 
หมูผัดซอสเม๊กซิกัน
ซุปมะเขือเทศข้นๆ
ขนมปังพร้อมเครื่องปิ้ง และมีบาร์ให้ตัดขนาดได้ตามใจ
เหล่าผลไม้สดบนน้ำแข็ง
เค้กและเครปต่างๆ
ไอศกรีมรสสรอเบอรี่ในถังน้ำแข็งท๊อปปิ้งเครื่องต่างๆได้ตามสไตล์เรา
ขนมไทยๆอย่างลอดช่อง ก็มีให้บริการ
น้ำดื่มต่างๆ พร้อมแก้วใบจิ๋ว
ชา กาแฟร้อน พร้อมนมและครีมสูตรต่างๆ เติมน้ำตาลได้ตามใจ

หมดบาร์ด้านนอกแล้วมาสำรวจบาร์ตรงกลางกันบ้าง
สลัดสูตรต่างๆที่เชฟปรุงมาให้พร้อมทาน
ก๋วยเตี๋ยวลุยสวนแบบไทยๆ
ยำวุ้นเส้น และลาบไก่
หมูมะนาวสีสันจัดจ้าน
ซูชิหน้าต่างๆ
สลัดบาร์พร้อมน้ำสลัดสูตรต่างๆ มีให้เลือกเยอะมาก
สำรวจเสร็จแล้ว กลับมานั่งพักที่โต๊ะกันก่อน

สำรวจเมนูเบอร์เกอร์กันก่อน ดูแล้วก็มีไม่กี่อย่างนะ เอางี้ละกันสั่งมาทุกอย่างเลยอย่างละ 2 ชิ้น
สั่งที่พนักงานได้เลย ถึงเราไม่สั่งก็มีน้องพนักงานมาวนที่โต๊ะให้เราสั่งได้สะดวกเลยครับ
ไปตักอาหารอื่นๆ แล้วมาเริ่มชิมกันดีกว่า

เริ่มออเดิร์ฟเบาๆกับขนมปังหน้าหมูกรอบๆหอมๆ โอโคโนมิยากิ กรอบนอกนุ่มใน 
และของทานเล่นสไตล์เม็กซิกัน เรียกว่าอะไรไม่รู้ แต่มีรสเปรี้ยวหวานเผ็ดๆ ทานกับแป้งกรอบๆอร่อยดีครับ

สปาเก็ตตี้ไวท์วอสแฮมเห็ด ไวท์ซอสเข้มข้น รสกลมกล่อม หอมกลิ่นแฮม ทานกับเส้นสปาเก็ตตี้
ที่ลวกมากำลังดี เหนียวนุ่มอร่อยมาก จานนี้แนะนำเลยครับ

ตามมาด้วยสลัดสูตรตามใจ Captain Ton ผักสดกรอบเย็นๆได้มาตรฐาน 
แต่น้ำสลัดนี้รสเข้มข้นอร่อยมาก เข้มข้นสะใจดีจริงๆ

ผักโขมอบชีสรสเข้มข้น เปรี้ยวครีมชีสเค็มๆและหอม 
ที่สำคัญมันเข้มข้นมากๆ ระวังจะเลี่ยนกันไปก่อนนะครับ 

จานนี้เป็นรวมอาหารไทย และสลัดแบบฝรั่งไว้ในจานเดียวกัน
เริ่มจากข้าวผัด จืดมาก เหมือนกินข้าวเปล่าเลยล่ะ แต่เอานะสไตล์ฝรั่ง
ไก่ผัดมะม่วงหิมพาต์ ไก่นำไปชุบแป้งทอกแล้วนำมาผัดด้วยซอสสูตรเข้มข้น อร่อยม๊าก
หมูมะนาวที่นี่ก็รสเปรี้ยวเค็ม ตัดหวานนิดๆพอกลมกล่อม หมูก็นุ่ม อร่อยอีกแล้ว
ลาบไก่ บอกได้คำเดียวว่าแซ่บมาก!!! เอาเป็นว่าอาหารไทยของที่นี่อร่อยสำหรับเราแต่ฝรั่งคงร้องจ๊ากเลยล่ะ
ส่วนสลัดทั้งแฮมเมลอน ไส้กรอกแอปเปิ้ลเขียว น้ำสลัดปรุงรสชาติมารสมันๆเปรี้ยวๆ ส่วนตัวว่า
ไม่ค่อยเข้ากันเท่าไหร่ แต่ผู้ช่วยบอกว่าอร่อยดี อืม... ลิ้นใครลิ้นมันนะ 

หมูผัดซอสเม๊กซิกันรสเข้มข้น หอมกลิ่นเหล้าจีนมาก ตอนแรกนึกว่าอาหารจีนด้วยซ้ำ หมูนุ่ม
อร่อยซอสเผ็ดๆ พอสะดุ้งแล้วก็หายไป อร่อยมากครับ จานนี้แนะนำอีกแล้ว

สปาเก็ตตี้ซอสมะเขือเทศ น้ำนองเขียว มะเขือเทศแบบว่าใสๆจืดๆหอมๆ ไม่ค่อยปลื้มครับ

ผัดผักรวมกุ้ง อ้าวไม่มีในไลน์เมื่อกี้นิ ผู้ช่วยบอกว่าไก่ผัดเม็ดมะม่วงหมด เห็นเชฟเอามาเติม
เลยตักมาให้ชิมดู กุ้งเด้งกรอบ ผักก็กรอบแต่ซอสข้นจนถึงเค็มไปหน่อย ผมว่าทานกับข้าวสวยคงลงตัวเลยล่ะ

ซุปมะเขือเทศรสเข้มข้นมาก เหมือนจะใส่แครอทและครีมลงไปอีก 
สำหรับผมว่าเลี่ยนและเหม็นมะเขือเทศไปหน่อย ลงมติกันว่าไม่ผ่านครับ

หมดไลน์อาหารไปแล้ว มาชิมเบอร์เกอร์ที่เราสั่งไปดีกว่า กับHawaiianหมู 
รสหวานเปรี้ยวของสับปะรด เข้ากับหมูสับผสมหอมใหญ่และแครอท ที่ถูกนำมาทำเป็นไส้อย่างดีอร่อยครับ

Hawaiianเนื้อ รสไม่ต่างจากเมื่อกี้เท่าไหร่ แต่ว่าหอมกลิ่นเนื้อเพิ่มมากอีกหน่อย อร่อยเข้าไปอีก

เบอร์เกอร์เห็ด มีแต่เห็ดอัดแน่นๆเลย แต่รสชาตินั้นค่อนข้างจืดไปหน่อย 
แต่สำหรับคนชอบเห็ด เมนูนี้ห้ามพลาดครับ 

เบอร์เกอร์กอร์ดอนบลูหมู ที่เป็น Signature คุณด๊ะแนะนำมา ไหนล่ะชีสอ่ะ???
ลองเปิดดููสักหน่อย อ๋ออยู่นี่เอง ส่วนรสชาตินั้นอร่อยมากครับ หอมกลิ่มแฮมและเซดด้าชีส
รสเค็มๆมันๆกำลังดี อร่อยสมกับที่เป็นเมนนูแนะนำเชียวล่ะ

เบอร์เกอร์ปลาทอด ส่วนตัวผมว่าจืดไปหน่อย น่าจะเพิ่มมายองเนส
หรือทาร์ทาร์ซอสลงไปอีกนิด จะแจ่มมาก

เบอร์เกอร์คลาสิคหมู รสหมูผสมหัวหอมและแครอท ตัดกับชีสเค็มๆ อร่อยดีครับ
เบอร์เกอร์ไก่คลาสิค ไก่มาเป็บแบบชิ้นๆต่างจากเมื่อกี้ หมักมาไม่เข้มข้นมาก จืดกว่าหมูอีก
เบอร์เกอร์เนื้อคลาสิค อร่อยได้รสเนื้อหอมๆ กับชีสเค็มๆ รสชาติที่ผมคุ้นเคย

เบอร์เกอร์ไก่เม๊กซิกกัน รสชาติแบบเดียวกับหมูเม๊กซิกันที่เป็นจานๆเมื่อกี้เลย อร่อยดีครับ
เบอร์เกอร์ไก่เทริยากิ จืดไปหน่อย หมักมาไม่ค่อยเข้าเนื้อ จานนี้ไม่ผ่านครับ

ชิลลี่ชีสเบอร์เกอร์เนื้อปรุงรสแบบเม๊กซิกัน รสเผ็ดๆหอมๆทานเข้ากับชีสรสมันๆ เค็มๆอร่อยครับ
เบอร์เกอร์เนื้อโรส ที่หอมและนุ่มชุ่มฉ่ำมาก ใครรักเนื้อจานนี้ห้ามพลาด แนะนำเลยครับ เนื้อชั้นเยี่ยมจริงๆ

ไปตบท้ายของหวานกัน มองไปอีกที คนเยอะมาก แน่นร้านเชียวล่ะ 
ก็ราคาถูกและก็รสชาติใช้ได้นี่นา คนเยอะก็ไม่แปลกเนอะ

ตบท้ายด้วยเค้ก ราสเบอรี่ บลูเบอรี่ เทรามิสุ และคัสตาร์ต บอกได้เลยว่าไม่อร่อย
เลยเรียกน้องเด็กเสริฟมาถาม ได้ความมาว่าสั่งมาจากโรงแรมอื่น ต้องขออภัยด้วย
เป็นโรงแรมดังอีกต่างหาก เอาเป็นว่า "เรื่องนี้ริวจะไม่ยุ่ง"

ทานไอศกรีมสตรอเบอรี่กับเครปกลิ่นหอมไข่ ท๊อปปิ้งด้วยแอปเปิ้ลผัดเนยกับชินเนม่อน
ไอศกรีมละลายเร็วมาก ถ่ายรูปแทบไม่ทันเชียวล่ะ

คิดบิลออกมา ราคา 458 บาท Netแล้ว อันที่จริงราคานี้ไม่รวมน้ำดื่ม แต่มีลูกค้าจาก En.... มาด้วย
จึงมีบริการให้ ถ้าไม่มีมาวันธรรมดาก็จะมีน้ำแก้วใหญ่ให้บริการ มีเก็บค่าน้ำอีกนิดหน่อยนะครับ
เทศกาลเบอร์เกอร์นี้ มีไปจนถึงวันที่ 31 ต.ค. 56 นี้เท่านั้นนะครับ โดยรวมแล้วผมให้คะแนน 4/5 ก่อน
เพราะของทานต่างๆมีน้อย แต่สมราคา อร่อยบ้างไม่อร่อยบ้าง ให้คะแนนเท่านี้ก่อนนะ

ครั้งหน้าผม Captain Ton จะพาทุกท่านไปกินไปเที่ยวตามสไตล์ของผมที่ไหนอีก 
ติดตามกันได้ที่นี่ และ https://www.facebook.com/CaptainTonEatTravel หรือตามเครดิตในรูปได้เลยนะครับ